**Referat mailbehandling av sakene 40/2015, 41/2015 og 42/2015, september-oktober 2015**

**Sak 40 og 42/2015 anser jeg som ferdige, men jeg ønsker likevel innspill før publisering!**

Sak 40/2015 **Forespørsel fra Unge Venstre om økonomisk støtte i forbindelse med UVs**

**landsmøte**

Den 22/9 mottok styret flg forespørsel fra UV Nordland v/: Vilde Sofie Nohr, 1. nestleder Nordland Unge Venstre: Kan Nordland Venstre dekke 1—2 observatører til Unge Venstres landsmøte 23.—25.oktober. Eventuelt bare dekke deltakeravgift på 1200 eller reisen? Vi ønsker gjerne å ha med 1—2 til da disse er nye medlemmer og ønsker å bli aktive. Beklager for sen søknad. Dette på grunn av problemer/uklarheter på Nordland Unge Venstres årsmøte.

I etter tid mottok styret i NV utdypende info fra UV om deres valg av delegater og observatører. Vi fikk også bedre innsikt i UVs økonomi. Kasserer for NV tar seg av regnskap for UV. Problemet er ikke at UV ikke har penger, men at tilgang til kontoen er knytta til avdøde kasserer Kjetil Dallands personnummer, og at prosessen med å overføre disposisjonsretten og få et organisasjonsnummer ikke er gjennomført.

**Vedtak:**

Styret i Nordland Venstre låner Nordland Unge Venstre penger til å sende observatør(er) til UVs Landsmøte 2015. Lånet tilbakebetales når prosessen med å overføre disposisjonsretten til UVs konto fra tidligere kasserer for NV til nåværende styre/kasserer er gjennomført. Unge Venstre leverer alle bilag til NVs kasserer som holder oversikt over NVs utestående.

Sak 42/2015 **Valg av hotell til fylkesårsmøtet for 2015**

Under diskusjon av planer for fylkesårsmøtet kom styret inn på temaet hotellpriser i Bodø. Flere oppgir at det er høgt trykk på hotellmarkedet i fylkeshovedstaden. Etter å ha innhenta tilbud fra hotell på Fauske og i Bodø og etter noen tids diskusjon av fordeler og ulemper ved å velge det ene eller det andre møtestedet, har styret landa på at Nordland Venstres årsmøte for 2015 legges til Radisson Blu Bodø. Prismessig lå tilbudet fra Fauske Hotell hakket under Radisson Blu Bodø. Viktigste argument for å likevel velge Bodø:

* færre må overnatte på hotell (styremedlemmer + vara + årsmøtedelegater som bor i Bodø);
* reiseutgiftene reduseres i sum. De som må bruke fly, må uansett fly til Bodø, vi unngår transportetappen t/rt Bodø-Fauske.
* For en del folk blir det lettere å kombinere styre- og årsmøtereisa med jobb når destinasjonen er Bodø.
* Dette forenkler også eventuelle besøk fra VHO/partiledelsen og gjester samt fra fylkesavisen AN + NRK

***Vedtak:***

*Nordland Venstres årsmøte for 2015 legges til Radisson Blu Bodø 13. – 14. februar 2016.*

**Sak 41/2015: Som styreleder har jeg tatt meg den frihet å si at styret kan strekke seg til å sette av 5000,- til fordeling på medlemmer for å delta på landskonferansen etter visse kriterier. Se under og kom med innspill!**

Sak 41/2015 **Eventuell økonomisk støtte til lokallag i forbindelse med landskonferansen 2016**

VHO arrangerer sin årlige landskonferanse 17. – 18. oktober 2015 på Gardermoen. Priser: dagpakke lørdag + søndag + middag lørdag = 1500,-. I tillegg kommer 1-2 hotelldøgn avhengig av reisa til deltakerne + selve reiseutgiftene.  Ad ulike fora (lukka facebookgruppe for tillitsvalgte og telefon) har styret mottatt flere uformelle forespørsler om mulighet til å motta økonomisk støtte til å delta på konferansen; pr. 10/10 hadde ingen sendt formelle søknader til styret.

Det er flere gode argument for å gi bidrag til at lokallag kan sende deltakerne – først og fremst organisasjonsbygging/nettverksbygging, men også det faktum at lokallagene ofte ikke har penger sjøl til slikt som dette. Noen av lokallagene i NV har i utgangspunktet lite penger og skrapa kasse nå etter valgkampen.

Styret var i gang med diskusjonen av hvem vi burde prioritere ved eventuell tildeling av pengestøtte for å delta på landskonferansen da oppdatert informasjon om fylkeslagets økonomisituasjon klargjorde at vi ikke har råd til å gi slik støtte. Pr 10/10 2015 har fylkeslaget et beløp omtrent tilsvarende utgiftene ved fylkesårsmøtet på konto.

Enkelte folkevalgte har uttalt at de uansett vil melde seg på og at de håper å få dekt utlegg fra sitt lokallag etter som lokallaget får inn penger. Dette blir det opp til de enkelte lokallagene å inngå avtaler med sine folkevalgte/medlemmer om.

I dialog med enkelte av våre folkevalgte (i Narvik, Steigen og Rana) har styreleder sagt at styret kan strekke seg til å sette av 5000,- til fordeling på ferske folkevalgte (uten tidligere erfaring fra lokalpolitikk) som melder seg på konferansen og som representerer lokallag som ikke har råd til å gi slik reisestøtte. Lokallagets kontoutskrift for oktober 2015 må legges ved en eventuell søknad. Folkevalgte som er eneste Venstre-representant i sitt kommunestyre vil bli prioritert ved tildeling.

***Vedtak:***

*Styret setter av 5000,- til fordeling på ferske folkevalgte (uten tidligere erfaring fra lokalpolitikk) som deltar på Landskonferansen 17. – 18. oktober 2015 og som representerer lokallag som ikke har råd til å gi slik reisestøtte. Lokallagets kontoutskrift for oktober 2015 må legges ved en eventuell søknad. Folkevalgte som er eneste Venstre-representant i sitt kommunestyre vil bli prioritert ved tildeling.*

Ta med noe om å øke beløpet (fra 5000,- til 10.000,- dersom styret vurderer at fylkeslagets økonomisituasjon gjør det forsvarlig?)